सरकारले आगामी तीन महिना देशैभरका अस्पतालमा पाठेघर तथा स्तन क्यान्सरको नि: शुल्क परीक्षण गर्ने भएको छ । पाँचौ सुरक्षित मातृत्व दिवसको अवसर पारेर सरकारले आज एक वर्षे कार्यक्रम घोषणा गरेको हो । मातृ मृत्यदर घटाउने उद्धेश्य सहित घोषित कार्यक्रम अनुसार बैशाख, जेठ र असारमा पाठेघरको मुख, स्तन र फिस्टुला क्यान्सरको परीक्षण गरिने स्वास्थ्य राज्यमन्त्री पद्मा अर्यालले बताउनुभयो ।
